5. Sammen om erhvervsuddannelser - nyt initiativ til at styrke unges valg af 
erhvervsuddannelser (Åben)
Tidl. politisk behandling
Forventet sagsgang
BS-U, AU, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om et nyt initiativ, der skal styrke 
skolernes 
samarbejde 
med 
virksomhederne 
og 
de 
unges 
valg 
af 
erhvervsuddannelser i [adresse].
Initiativet er forvaltningens forslag til indfrielse af den politiske aftale om flere unge i erhvervsuddannelserne 
i Budget 2025-28 (aftale G). Af aftalen fremgår det bl.a., at samspillet mellem virksomheder, skoler, 
jobcenter og den kommunale erhvervsindsats skal styrkes og nytænkes. Der lægges op til, at det bl.a. kan 
omfatte indsatser med støtte til opbygning af virksomhedsnetværk og udvikling af læringsforløb i 
samarbejde med virksomheder.
Denne sag beskriver dermed forslaget til udmøntning af den politiske aftale, og hvordan [adresse] 
Kommune kan styrke samarbejdet mellem skoler og virksomheder for at øge elevernes viden om jobveje 
inden for erhvervsuddannelserne.
Forslaget skal ses med baggrund i, at undersøgelser viser, at viden og forestillinger om uddannelser og 
erhverv påvirker unges uddannelsesvalg. [adresse] har allerede i dag en række indsatser, der 
skal bidrage til at højne børn og unges viden om mulighederne med en erhvervsuddannelse. De nuværende 
indsatser er dog i høj grad målrettet henholdsvis de unge, forældrene og lærerne. Ved at bringe 
virksomhederne mere i spil i samarbejdet med skolerne kan [adresse] yderligere understøtte de 
unges viden om erhvervsuddannelser. Formålet er, at eleverne får større kendskab til de lokale 
virksomheder og de karriere- og jobmuligheder, der kan være ved at tage en erhvervsuddannelse.
Med afsæt i erfaringerne fra kommunens nuværende indsatser samt inspiration fra andre kommuner, 
foreslår forvaltningen initiativet ”Sammen om erhvervsuddannelser”.
”Sammen om erhvervsuddannelser” indebærer, at der i [adresse] etableres et ”Erhvervshold” 
bestående af jobcentrets virksomhedskoordinator, kommunens erhvervskoordinator og den pædagogiske 
konsulent på skoleområdet. Initiativet er bl.a. inspireret af erfaringer fra Viborg Kommune, der har etableret 
et ”Rejsehold”, der ligeledes arbejder og har gode erfaringer med at understøtte samarbejdet mellem skoler 
og virksomheder.
Erhvervsholdet fokuserer på elever på mellemtrinnet og i udskolingen og skal som det primære formål 
understøtte kontakten og samarbejdet mellem kommunens skoler og virksomheder. Dette gøres primært 
gennem facilitering af virksomhedskontakt for at etablere virksomhedsbesøg, særligt tilrettelagt 
praktikforløb og ved at stille allerede eksisterende virksomhedsnetværk i kommunen til rådighed. Derudover 
tilbyder Erhvervsholdet også støtte til udvikling af læringsforløb i samarbejde med virksomheder og 
Naturvidenskabernes Hus. Erhvervsholdet skal desuden danne et forum, hvor erhvervskoordinatoren, 
[adresse]: EMN-2024-01451
Dok-ID: 3885290
Sagsbehandler: malra
Byråd
27. maj 2025  19:00
virksomhedskoordinatoren og den pædagogiske konsulent kan dele viden og erfaringer om det lokale 
erhvervsliv, rekruttering af virksomheder samt skolernes behov for virksomhedssamarbejde mv.
Forventningen er, at Erhvervsholdet, ved at udnytte relevant viden og kompetencer på tværs af fagområder, 
kan 
give 
skolerne 
bedre 
muligheder 
og 
forudsætninger 
for 
at 
etablere 
relevant 
skole-
virksomhedssamarbejde. Den pædagogiske konsulent har erfaringer med at bringe erhvervsrettede 
læringsforløb ind i undervisningen, og virksomhedskonsulenten og erhvervskonsulenten kan bidrage med 
viden om og adgang til relevante lokale virksomheder. 
På baggrund af erfaringer fra eksisterende indsatser, herunder bl.a. Rejseholdet i Viborg Kommune, vil 
Erhvervsholdets hjælp tage afsæt i de enkelte skolers behov og indsatsen drives dermed ud fra skolernes 
efterspørgsel. Dette skaber ejerskab hos skolerne, hvilket erfaringen viser, giver de bedste resultater i 
skole-virksomhedssamarbejde. Målet er således at understøtte en bæredygtig indsats, hvor skolerne med 
tiden får redskaber til selv at drive samarbejdet med virksomhederne.
For at understøtte kendskabet til det nye initiativ vil Erhvervsholdet i 2025 indledningsvis besøge tre til fire 
skoler i kommunen med mål om, at de besøgte skoler alle får igangsat et forløb med en lokal virksomhed i 
2025.
Udover at understøtte skole-virksomhedssamarbejdet, som beskrevet ovenfor, vil Erhvervsholdet i 2025 
også understøtte initiativet om, at alle elever i 8.-10. klasse deltager i [adresse] i september 2025. 
En uddybende beskrivelse af Erhvervsholdet og de tilhørende indsatser fremgår af vedlagte notat.
VURDERING
Indsatsen og forslaget om at etablere et Erhvervshold understøtter formålet i den politiske aftale om at 
styrke samspillet mellem virksomheder, skoler, jobcenter og den kommunale erhvervsindsats. 
Ligeledes vurderes det, at indsatsen er med til at styrke skolernes samarbejde med det lokale erhvervsliv. 
Igennem bl.a. virksomhedsbesøg og læringsforløb får eleverne i kommunens skoler større kendskab og 
erfaring med de karriere- og jobmuligheder, der kan være ved at tage en erhvervsuddannelse. Dermed 
bidrager Erhvervsholdet og de tilhørende indsatser til, at flere unge i [adresse] bliver 
opmærksomme på muligheden for at tage en erhvervsuddannelse.
ØKONOMI
Udgifterne til initiativet ”Sammen om erhvervsuddannelser” afholdes inden for de eksisterende økonomiske 
rammer og indebærer en prioritering af ressourcer til indsatsen inden for de respektive medarbejderes 
eksisterende stillingsbeskrivelse.
INDSTILLING
Direktøren for Børn og Kultur og direktøren for Job og Økonomi indstiller til Byrådet:
1.
At forslaget om at etablere et Erhvervshold, der skal styrke skolernes samarbejde med 
virksomhederne og de unges valg af erhvervsuddannelser, godkendes.
BESLUTNING
Børne- og Skoleudvalget, 6. maj 2025:
Fraværende: Ingen
Indstilles godkendt.
Arbejdsmarkedsudvalget, 7. maj 2025:
Fraværende: Ingen
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Charlotte Bertelsen
Godkendt.
Bilag

Notat - Sammen om erhvervsuddannelser (3835784)
